עישון עלול לפגוע מאוד בטיפול, ולגרום לכשל בקליטת השתל. עישון הוא אחד מגורמי הסיכון לעששת ולמחלת חניכיים ולדלקות סביב שתלים. העישון פוגע בזרימת הדם לאתר הניתוח ובכך מפחית את החמצן המגיע לאזור הניתוח ומונע ריפוי וקליטה של השתל. העישון יכול לפגוע בבלוטות הרוק. לרוק יש תפקיד חשוב באיזון רמת החיידקים הטובים שבפה, ומסייע לשמירה על היגיינת הפה. מומלץ להימנע מעישון כחודש לפני הניתוח וכחודש לאחריו.